open-index/open-wikipedia-markdown huggingface dataset:
2004. gada Ķīnas Republikas prezidenta vēlēšanas

thumb|Balsojuma sadalījums pa valsti. Zaļā krāsā iekrāsoti rajoni, kuros vairāk ir nobalsots par Čeņu Šuibiaņu, bet zilā krāsā — par Lieņu Čaņu.

**2004. gada Ķīnas Republikas prezidenta vēlēšanas** () bija trešās prezidenta un viceprezidenta vēlēšanas Taivānas vēsturē, kuras notika , bet kopš 1947. gadā pieņemtās Ķīnas Republikas konstitūcijas tās bija jau 11. vēlēšanas. Šajā pašā dienā notika konsultatīvs referendums par attiecībām ar Ķīnas Tautas Republiku.

Prezidents Čeņs Šuibiaņs un viceprezidente Anete Lū no Demokrātu progresīvās partijas tika ievēlēti atkārtoti ar 0,22% pārsvaru pār sekotājiem no Gomiņdan partijas izvirzīto Ļieņu Čaņu uz prezidenta amatu un no Tautas pirmās partijas izvirzīto Džeimsu Suungu uz viceprezidenta amatu. Ļieņs un Suungs atteicās piekāpties un neveiksmīgi mēģināja izmainīt vēlēšanu rezultātu.

## Kandidātu sarakstu veidošana
2003. gada februārī Gomiņdan un Tautas pirmā partija vienojās izvirzīt kopēju kandidātu sarakstu, pārstāvot absolūto Pan-zilo koalīciju, kur Ļieņs Čaņs tika nominēts prezidenta, bet Džeimss Suungs viceprezidenta amatam. Par Ļieņa un Džeimsa kampaņas emblēmu tika izvēlēts divvietīgā velosipēda attēls, kur uz pirmā sēdekļa sēž zils siluets, bet uz otra sēdekļa sēž oranžs siluets. Sākotnēji bija šaubas, ka šie abi vīri viens otram neuzticēsies un starp viņiem radīsies nesaskaņas, jo 2000. gada prezidentu vēlēšanas kampaņā starp viņiem radās konflikts. Pie tam bija grūti nolēmt starp abiem vīriem, kurš kandidēs uz prezidenta un kurš uz viceprezidenta amatu. Lai gan Suungs 2000. gada vēlēšanās apdzina Ļieņu un bija harizmātiskāks par viņu, tomēr uz prezidenta amatu kandidēja Ļieņs. Iespējams, ka šeit nospēlēja savu lomu Suunga partijas (Tautas pirmās partijas) vājāis rezultāts 2001. gada likumdevēju vēlēšanās. Sākotnēji bija pārliecība, ka vēlēšanās uzvarēs tieši Ļieņa-Suunga kandidatūra, jo šie abi kandidāti 2000. gada vēlēšanās kopā ieguva 59,9% balsu.

## Ārējās saites

*
Tukidīds

**Tukidīds** (, Thoukydídēs; dzimis ap 460.g. p.m.ē., miris ap 399.g. p.m.ē.) bija dižciltīgas izcelsmes atēnietis, kurš kā flotes stratēgs piedalījās Peloponēsas karā un uzrakstīja šī kara vēsturi. Pēc Atēnu sakāves Amfipoles kaujā Tukidīds tika padzīts no Atēnām, un viņam bija iespēja "vērot notikumus no malas".

Tiek uzskatīts par vēstures kā zinātnes "tēvu", jo centās attēlot notikumus tā, kā tas bija patiesībā. Savos darbos iekļāva dokumentus. Viņš pratis kritiski izmantot avotus. Tukidīds salīdzināja dažādu avotu ziņas, izmantoja arī rakstītos avotus, dokumentus. Viņa "Peloponēsas kara vēsture" spēcīgi ietekmējusi daudzas turpmākās vēsturnieku paaudzes.

Tukidīds tiek dēvēts arī par reālpolitikas "tēvu", jo uzskatīja, ka valstu attiecībās lielākā nozīme ir valsts spēkam, nevis juridiskajai taisnībai.

Tāpat kā daudzi citi sengrieķu autori, Tukidīds bija gandrīz aizmirsts viduslaiku Rietumeiropā (bet ne Bizantijā). Pirmo Tukidīda tulkojumu latīniski 15. gadsimta vidū veica Lorenco Valla.

## Ārējās saites

* Tukidīda Peloponēsas kara vēsture ''Project Gutenberg''
Hījesāres bāka

**Hījesāres bāka** () atrodas Igaunijā Hījumā salas ziemeļaustrumu krastā. Bāka agrāk darbojās vadlīnijā kopā ar Palukilas signāluguni, kā priekšējā vaduguns. Kopš 2001. gada Palukilas signāluguns nedarbojas.

## Vēsture
Bāka šajā vietā atrodas kopš 1876. gada.

## Raksturojums
Bākas augstums ir 17 m. Bāku veido četrstūrains betona tornis ar galeriju, bez laternas. Tornis ir baltā krāsā. Gaismas elements atrodas 19 m virs jūras līmeņa. Gaisma balta (2 s deg, 4 s pārtraukums). Gaismas signāls redzams 7 jūras jūdžu attālumā. Bāka darbojas visu gadu, diennakts tumšajā laikā.

## Ārējās saites
* ''Estonian Maritime Navigation''
* Hīesāres bāka 2006
Villainā gundega

**Villainā gundega** (*Ranunculus lanuginosus)* ir daudzgadīgs gundegu dzimtas lakstaugs.

## Raksturojums
Augums vidējs līdz liels (30 — 90 cm). Stumbrs un lapas klātas blīviem matiņiem. Stumbrs stāvs, zarojas. Apakšējām lapām ir garš kāts, augšējām īss vai tās ir sēdošas. Lapas staraini šķeltas vai daivainas. Ziedi zeltaini dzelteni, lielums 1 — 1,5 cm. Kauslapas horizontālas, divreiz īsākas par vainaglapām. Zied maijā, jūnijā. Augļi — riekstiņi kopauglī. Riekstiņi kaili ar garu ieritinātu knābīti.

## Izplatība
Suga sastopama Eiropas vidienē. 
Latvijā izplatīta reti. Sastopams Latvijas dienviddaļā. Aug upes krastu gravās, jauktos mežos.

## Izmantošana
Augs ir aizsargājams. Ietilpst īpaši aizsargājamo sugu sarakstā.
 
## Atsauces

## Ārējās saites
Ložņu gundega

**Ložņu gundega** (*Ranunculus repens*) ir daudzgadīgs Gundegu dzimtas lakstaugs.

## Raksturojums
Augums neliels līdz vidējs 10 — 50 cm. Stumbrs stāvs vai pacils, var būt kails vai apmatots. Parasti ir gari stīgveida dzinumi, kuri sakņojas. Lapas ir divkārt trīsstaraini dalītas, uz gara kāta. Stumbra augšpusē lapas sīkākas, trīstaraini šķeltas vai daivainas. Ziedi zeltaini dzelteni, lielums ap 2 cm. Vainaglapas pārsedzas. Kauslapas pieliekušās pie vainaglapām. Zied no maija līdz septembrim. Augļi — riekstiņi kopauglī. Riekstiņu knābītis īss, taisns.

## Izplatība
Suga sastopama visā Eiropā.
Latvijā ir izplatīts visā valsts teritorijā. Aug pārmitrās pļavās, aizaugušos grāvjos, mitrās un atklātās vietās mežos.

## Izmantošana
Augs ir indīgs. Var saindēties ar svaigi plūktiem augiem. Izžāvēts augs nav indīgs. Augam ir sīva garša, tāpēc liellopi ganoties to neēd.
Garlapu gundega

**Garlapu gundega** (*Ranunculus lingua*) ir daudzgadīgs Gundegu dzimtas lakstaugs.

## Raksturojums
Augums liels 50 — 150 cm. Stumbrs stāvs, dobs, gandrīz kails, praktiski nezarojas. Lapas ir sēdošas, šauri lancetiskas. Lapu garums 10 — 30 cm, platums 1 — 4 cm. Ziedi pa vienam stumbra galā. Ziedi zeltaini dzelteni, lielums 1,5 — 4 cm. Kauslapas divreiz īsākas par vainaglapām. Zied no jūlija līdz septembrim. Augļi — riekstiņi kopauglī. Riekstiņiem mugurpusē ir šaura, plēvjaina apmale. Riekstiņa knābītis līks.

## Izplatība
Suga sastopama Eiropā (izņemot ziemeļdaļu) un Rietumāzijā. 
Latvijā izplatīts visā teritorijā. Aug zāļu purvos, palienēs, grāvjos, seklūdenī.

150px|left|Garlapu gundega
Karolīniešu valoda

**Karolīniešu valoda** ir austronēziešu saimes valoda, kas ir viena no Ziemeļu Marianas Salu oficiālajām valodām (līdzās čamorru un angļu).

## Ārējās saites
* ''Ethnologue'' par karolīniešu valodu
Bistšica Klodzka

**Bistžica Klodzka** (, vēsturiski arī Hābelšverte ) - pilsēta Polijas dienvidrietumos, Lejassilēzijas vojevodistē uz dienvidiem no Klodzko.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Pilsētas apbūve Otrā Pasaules kara laikā necieta, šeit ir labi saglabājusies viduslaiku apbūve, tāpēc mūsdienās tā ir tūrisma centrs. Pilsētas pievārtē - niķeļa raktuves.
Kudovazdroja

**Kudovazdroja** (, vēsturiski arī Bādkudova ()) - pilsēta Polijas dienvidrietumos, Lejassilēzijas vojevodistē uz rietumiem no Klodzko, pie pašas Čehijas robežas, iepretim Nāhodai. Stoloves kalnu nacionālā parka (*Park Narodowy Gór Stołowych*) administratīvais centrs.

Pilsēta no viduslaikiem pazīstama ar saviem minerālūdens avotiem. Mūsdienās kūrortpilsēta. Pilsētas pievārtē - Čermnā atrodas 1776. gadā izveidota kapella - osuārijs (*Kaplica Czaszek w Czermnej*), kurš izveidots no Trīsdesmitgadu un Silēzijas karos bojā gājušo kauliem.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.
Lvuveka Slonska

**Lvuveka Slonska** (, vēsturiski arī Lēvenberga ()) ir pilsēta Polijas dienvidrietumos, Lejassilēzijas vojevodistē uz dienvidiem no Boleslavecas pie Bobras upes.

Pilsētas tiesības Lvuvekai Slonskai tika piešķirtas 1217. gadā īpašā veidā, kurš kļuva par paraugu citām pilsētām, tās tika nosauktas par Lēvenbergas tiesībām (*Löwenberger Recht*). XIII gadsimta otrajā pusē pilsēta bija Pjastu kņazistes centrs.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.
Turcijas ģerbonis

Turcijai nav sava oficiālā valsts ģerboņa vai zīmes. Uz Turcijas izsniegtajām pasēm tiek lietots tāds pats pusmēness ar zvaigzni, kāds ir Turcijas valsts karogā.

Turcijas Ārlietu ministrija lieto ovālas formas sarkanu ģerboņa vairogu, kas atgādina ovālo vairogu no Osmaņu impērijas ģerboņa. Uz vairoga attēlots uz augšu pavērsts zelta pusmēness ar zvaigzni. Virs mēness un zvaigznes gar malu ministrija lieto uzrakstu "*T.C. Dışişleri Bakanlığı*" (TR Ārlietu Ministrija). Turcijas vēstniecības lieto uzrakstu "*Türkiye Cumhuriyeti Büyükelçiliği*" (Turcijas Republikas Lielvēstniecība).

Turcijas Kultūras un tūrisma ministrija Turcijas popularizēšanai ir izstrādājusi īpašu logotipu, kurā attēlots valsts nosaukums "Türkiye" un stilizēta tulpe — Turcijas nacionālais zieds.

Vairāku ministriju un citu valsts iestāžu zīmēs tiek lietots valsts karogs diska formā. Piemēram, Lielās nacionālās asamblejas zīmē un Turcijas nacionālo sporta komandu un izlases sportistu formas tērpiem. Diska formas zīme tiek lietota arī vecā parauga nedigitalizētajās personu identifikācijas kartēs.

thumb|left|Turcijas prezidenta zīme
Turcijas valsts prezidenta zīme ir zelta krāsas sešpadsmit staru zvaigzne, kurai apkārt aplī sakārtotas mazākas 16 zelta krāsas piecstaru zvaigznes. Mazās zvaigznes simbolizē agrāk pastāvējušās 16 turku valstis.

## Skatīt arī

* Turcijas karogs
* İstiklâl Marşı - Turcijas valsts himna
* Osmaņu impērijas ģerbonis

## Atsauces
Pešice

**Pešice** (, vēsturiski arī Pētersvaldava ()) - pilsēta Polijas dienvidrietumos, Lejassilēzijas vojevodistē, Soves kalnos. Viens no Heinriha Heines dzejoļiem (*Die schlesischen Weber*) ir veltīts šeit 1844. gadā notikušajiem audēju nemieriem.
Zembice

**Zembice** (, vēsturiski arī Minsterberga ()) ir pilsēta Polijas dienvidrietumos, Lejassilēzijas vojevodistē uz austrumiem no Zombkovices Slonskes.

No 1321./1322. līdz 1742. gadam - kņazistes centrs

Līdz 1945. gadam pilsēta ietilpa Vācijā. Pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Popmuzikantes Editas Gurņakas (*Edyta Górniak*, 1972 - ) un kinooperatora, režisora Januša Kamiņska (*Janusz Kamiński*, 1959 - ) dzimtā pilsēta.
Sroda Slonska

**Sroda Slonska** (, vēsturiski arī Neimarkta Silēzijā ()) ir pilsēta Polijas dienvidrietumos, Lejassilēzijas vojevodistē uz rietumiem no Vroclavas.

Viduslaikos kņazistes centrs.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

1985. gada renovācijas darbu laikā pilsēta atrada Srodas depozītu (*Skarb średzki*). Viduslaiku greznu priekšmetu vidū bija zelta kronis, kura iespējs piederējusi Svētās Romas impērijas imperatora Kārļa IV sievai Blanšai Valuā (1317 - 1348).
Srodas apriņķis (Lejassilēzija)

:*Apriņķis ar tādu pašu nosaukumu ir arī [[Lielpolijas vojevodiste|Lielpolijas vojevodistē]] - skat. [[Srodas apriņķis (Lielpolija)]]*

**Srodas apriņķis** () ir apriņķis Polijas Lejassilēzijas vojevodistē. Robežojas ar Lejassilēzijas vojevodistes Tšebņicas, Vroclavas pilsētu, Vroclavas, Svidņicas, Javoras, Legņicas un Volovas apriņķiem.
Oborņiki Slonski

**Oborniki Slonski** (, vēsturiski arī Obernigka () ir pilsēta Polijas dienvidrietumos, Lejassilēzijas vojevodistē uz rietumiem no Tšebņicas.

No 18. gadsimta astoņdesmitajiem gadiem Obernigka (Oborņiki Slonski) attīstījās kā kūrortpilsēta.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Polijas prezidenta Broņislava Komorovska (*Bronisław Komorowski*, 1952 - ) dzimtā pilsēta. Pilsētas pievārtē dzimis vācu izcelsmes krievu feldmaršals Ivans Dibičs-Zabalkanskis (*Иван Дибич-Забалканский*, 1785 - 1831).

## Ārējās saites
*Municipal website
Grifova Slonska

**Grifova Slonska** (, vēsturiski arī Greifenberga ()) ir pilsēta Polijas dienvidrietumos, Lejassilēzijas vojevodistē uz dienvidrietumiem no Lvuvekas Slonskas.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Līdz iesaukšanai armijā 1939. gadā pilsētā par klerku tekstilrūpnīcā strādāja vācu rakstnieks Arno Šmits (*Arno Schmidt*, 1914 - 1979).
Lvuvekas apriņķis

**Lvuvekas apriņķis** () ir apriņķis Polijas Lejassilēzijas vojevodistē. Tas tika dibināts . Apriņķa administratīvais centrs ir Lvuveka Slonska. Robežojas ar Lejassilēzijas vojevodistes Lubaņas, Boleslavecas, Zlotorijas un Jeleņa Guras apriņķiem, kā arī Čehiju.
Greifenberga

**Greifenberga** var būt:

* Grifices pilsētas vāciskais nosaukums līdz 1945. gadam (*Greifenberg*)
* Grifovas Slonskas pilsētas vāciskais nosaukums līdz 1945. gadam (*Greiffenberg*)
Šklarska Poremba

**Šklarska Poremba** (, vēsturiski arī **Šreiberhava** ()) ir pilsēta Polijas dienvidrietumos, Lejassilēzijas vojevodistē uz dienvidrietumiem no Jeleņa Guras. Populārs kalnu slēpošanas kūrorts starp Sudetu Karkonošes un Jizeras kalniem. Sens stikla rūpniecības centrs.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

19. gadsimta beigās Šreiberhavā dzīvoja vācu rakstnieks Gerharts Hauptmanis (*Gerhart Hauptmann*, 1862—1946).

1928. gadā Šreiberhavā notika otrais Eiropas čempionāts kamaniņu sportā, kurā pirmoreiz piedalījās sievietes.

1947. gadā komunistisko partiju līderu konferencē Šklarska Porembā tika nodibināta organizācija *[[Kominform]]*.

Pilsētas pievārtē līdz 1989. gadam ieguva urāna rūdu.

## Ārējās saites
*www.szklarska-poreba.pl
Glušica

**Glušica** (, vēsturiski arī Vistegīsdorfa ()) ir pilsēta Polijas dienvidrietumos, Lejassilēzijas vojevodistē uz dienvidaustrumiem no Valbžihas Soves kalnos (*Góry Sowie*).

Kopš XVIII gadsimta apmetne attīstījās kā tekstilrūpniecības centrs.

Netālu no pilsētas Otrā pasaules kara laikā tika sākti darbi, lai izbūvētu vienu no Hitlera komandpunktiem (*Anlage Riese*). Darbi netika pabeigti. Mūsdienās tūristi var apmeklēt kalnos izcirstos tuneļus.

Līdz 1945. gadam apdzīvotā vieta ietilpa Vācijā, kad, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.
Latvijas futbola izlase 1926. gadā

**[[Latvijas futbola izlase]] [[1926]]. gadā** aizvadīja 4 spēles, no kurām divās uzvarēja, bet divās zaudēja. Par nozīmīgāko panākumu kļuva uzvara ar 4-1 pār Zviedriju, kura gan nespēlēja spēcīgākajā sastāvā. Spēlē pret Lietuvas izlasi pirmoreiz vēsturē Latvijas futbola izlase spēles laikā veica spēlētāju maiņas.

## Statistika

## Spēles

 

30px|Latvija Latvija: Arvīds Jurgens; Voldemārs Grāvelis, Vladimirs Svistuņenko, Voldemārs Roze, Česlavs Stančiks, Harijs Fogelis, Arkādijs Pavlovs, Voldemārs Plade, Alberts Šeibelis, Arnolds Tauriņš, Kurts Strazdiņš.

----

30px|Latvija Latvija: Arvīds Jurgens; Voldemārs Grāvelis, Vladimirs Svistuņenko, Voldemārs Roze, Česlavs Stančiks, Harijs Fogelis, Arkādijs Pavlovs, Voldemārs Plade, Ludvigs Dudaņecs, Arnolds Tauriņš, Kurts Strazdiņš.

----

30px|Latvija Latvija: Arvīds Jurgens; Voldemārs Grāvelis, Pēteris Lauks (Egons Feldbergs 30'), Harijs Pīkols, Česlavs Stančiks, Kārlis Tīls, Ādolfs Blūzmanis, Arkādijs Pavlovs, Ludvigs Dudaņecs, Fricis Dambrēvics (Kārlis Zvirgzdiņš 46'), Roberts Blūmentāls.

----

30px|Latvija Latvija: Arvīds Jurgens; Voldemārs Grāvelis, Alfrēds Lazdiņš, Voldemārs Roze, Česlavs Stančiks, Aleksandrs Varakājs, Voldemārs Plade, Arkādijs Pavlovs, Alberts Šeibelis, Arnolds Tauriņš, Arturs Timpers.

## Spēlētāji

## Atsauces
Speciālists

thumb|Ādolfa fon Bekera glezna "Mākslas eksperts"

**Speciālists** (no ), arī **eksperts** (no  — 'pieredzējis'), ir cilvēks, kura zināšanas, kvalifikācija un pieredze ļauj tam izdarīt pamatotus spriedumus, secinājumus, ieteikumus u.tml. kādā noteiktā teorētiskā vai praktiskā jomā. Minētās spējas speciālistam parasti piemīt lielākā mērā, nekā vairumam citu cilvēku. Tādēļ speciālistus bieži pieaicina kādu sarežģītu problēmu risināšanā, kur nepieciešamas īpaša sagatavotība, specifiskas zināšanas un pieredze.

Kvalifikācijas kritēriji, kas raksturo speciālistu, var atšķirties plašā diapazonā. Piemēram, labs kamīnu meistars (mūrnieks) vai galdnieks varētu būt aizguvis savas prasmes no sava priekšteča vai strādājot par mācekli pie vecāka meistara. Mūsdienu uzņēmumi vai publiskas iestādes nereti sludina speciālistu konkursus kādas problēmas risināšanai vai projekta attīstīšanai, kur tām nav attiecīgu iekšējo cilvēkresursu. Konkursu nolikumos tad parasti tiek uzskaitītas kvalitatīvas prasības pret piesaistāmiem speciālistiem, to agrākā pieredze līdzīgās jomās, citu personu, institūciju vai uzņēmumu atsauksmes, ieteikumi un tml. Piemēram, augstākās kvalifikācijas speciālistiem (vecākiem konsultantiem, projektu vadītājiem u.c.) nereti tiek prasīta vismaz desmit gadus ilga pieredze.

Izšķir arī iekšējos un ārējos speciālistus. Iekšējie ir speciālisti, kuri pastāvīgi nodarbināti institūcijas vai uzņēmuma darbinieku sastāvā. Savukārt ārējie speciālisti parasti tiek piesaistīti dažādu epizodisku jautājumu risināšanā vai atsevišķu projektu īstenošanā. Viņi sniedz savus pakalpojumus ierobežotā laikā. Ārējie speciālisti bieži tiek piesaistīti arī tādu funkciju veikšanai, kuras neatbilst uzņēmuma vai institūcijas pamata profilam, bet ir tam nepieciešamas (ārpakalpojumi).
Resurss

Resurss ir apjomā vai laikā ierobežota fiziska lieta vai lielums. Resursiem mēdz būt ekonomiska vai sociāla nozīme. Piemēram, uzņēmuma resursi ir tā darbinieki, to zināšanas, prasmes un kvalifikācija, pamatlīdzekļi (ēkas, mašīnas, iekārtas), naudas līdzekļi, patenti, zīmoli u.c. Ražošanas vai pakalpojumu sniegšanas procesā uzņēmumi izmanto arī izejvielas un materiālus, kas arī veido ievērojamu tā resursu daļu.

Tā kā resurss ekonomiskā izpratnē ir ierobežots lielums, tad tam piemīt vērtība. Resursu vērtību izsaka tajās vai citās mērvienībās. Vairums materiālo resursu izsakāmi naudas izteiksmē un tie atspoguļojas uzņēmumu finanšu pārskatos — peļņas un zaudējumu aprēķinā, bilancē, naudas plūsmas pārskatā u.c.

Taču ne visus resursus iespējams izmērīt viennozīmīgās kategorijās. Tā, uzņēmuma darbinieki ir tā sociālais resurss. To vērtību tikai daļēji var raksturot naudas izteiksmē, kā darba samaksu. Darbiniekiem ir arī to sociālā un intelektuālā vērtība, kuru noteikt ir daudz grūtāk.

Apkārtējās vides faktori sabiedrībā nereti kļūst par resursu, lai gan šķietami tie ir neierobežoti. Piemēram, atmosfēras gaiss cilvēka ikdienas vajadzībām ir praktiski neierobežots. Taču tīrs gaiss daudzviet ir resurss, jo tas var būt ierobežots. Tā vērtību var aptuveni izteikt ar izmaksām, kas nepieciešamas gaisa piesārņojuma samazināšanai. Tas pats attiecas arī uz citiem dabas resursiem — ūdeņiem, kalniem, mežiem utt. Arī ainava var būt resurss un tai var būt ekonomiska, sociāla vai estētiska vērtība. Piemēram, viesnīcas istaba kūrortā ar skatu uz jūru vai kalniem var maksāt krietni dārgāk, nekā līdzīga istaba ēkas pretējā pusē ar skatu uz trokšņainu ielu.

Šāda dažādu resursu vērtību saistība kalpo par pamatu vienai no plaukstošākajām nozarēm pasaulē — tūrismam.
Sēra dioksīds

**Sēra dioksīds** (SO2) ir bezkrāsaina, korozīva, viegli sašķidrināma, indīga gāze. Tas ir skābais oksīds un, reaģējot ar ūdeni, veido sērpaskābi, bet, reaģējot ar bāziskajiem un amfotērajiem oksīdiem — sulfītus (sērpaskābes sāļus). Sēra dioksīds veidojas, sadegot sēram vai sērūdeņradim (arī sērorganiskajiem savienojumiem). Tā kā akmeņogles un naftas produkti bieži vien satur sēru vai tā savienojumus, to sadegšanas produkti arī bieži vien satur sēra dioksīdu. Dabā sēra dioksīds ir sastopams vulkānu gāzēs. Atmosfērā sēra dioksīds lēnām oksidējas par sēra trioksīdu, kas tālāk veido sērskābi, kas ir skābā lietus sastāvdaļa.

## Iegūšana
Sēra dioksīdu var iegūt, dedzinot sēru, sērūdeņradi vai sērorganiskos savienojumus:

:S + O2 → SO2

:2H2S + 2O2 → SO2 + 2H2O

:2CH3CH2SH + 9O2 → 4CO2 + 2SO2 + 6H2O

Vēl sēra dioksīdu var iegūt, apdedzinot sulfīdu rūdas (sulfīdus):

:2CuS + 3O2 → 2CuO + 2SO2

:4FeS2 + 11O2 → 2Fe2O3 + 8SO2

Sēra dioksīds var veidoties cementa ražošanas procesā, ja kalcija izejviela ir kalcija sulfāts un izejvielu maisījumam ir pielikta ogle:

:2CaSO4 + 2SiO2 + C → 2CaSiO3 + 2SO2 + CO2

Sēra dioksīds veidojas, termiski sadalot sulfātus. Šis ir divu stadiju process: vispirms sulfāts sadalās par metāla oksīdu un sēra trioksīdu, pēc tam sēra trioksīds sadalās par sēra dioksīdu un skābekli (sēra trioksīds sulfātu sadalīšanās temperatūrās (~1000&nbsp;°C) ir nestabils):

:CaSO4 → CaO + SO3

Sēra dioksīds veidojas, koncentrētai sērskābei reaģējot ar varu:

:Cu + 2H2SO4 → CuSO4 + SO2 + 2H2O

## Īpašības

Sēra dioksīds ir skābais oksīds, tas spēj oksidēties un spēj darboties kā ligands kompleksajos savienojumos.

Reaģējot ar sārmiem, sēra dioksīds veido sulfītus (sērpaskābes sāļus):

:SO2 + 2NaOH → Na2SO3 + H2O

Sēra dioksīds ir reducētājs, tas spēj reducēt halogēnus:

:SO2 + Cl2 → SO2Cl2

Atsevišķos gadījumos sēra dioksīds var būt arī oksidētājs:

:SO2 + 2H2S → 3S + 2H2O

## Izmantošana
Lielākā daļa saražotā sēra dioksīda ir sērskābes ražošanas starpprodukts. Ievērojama daļa sēra dioksīda veidojas, dedzinot sēru saturošu kurināmo un nonāk gaisā, veidojot skābo lietu.

Sēra dioksīdu lieto par konservantu, lai samazinātu augļu pūšanu. To arī liek klāt vīnam, lai novērstu bojāšanos. Sēra dioksīdu dažreiz lieto arī pagrabu dezinficēšanai un citu dzīvo radību iznīcināšanai.

Sēra dioksīdu dažreiz lieto par balinātāju (papīram un audumiem). Tas darbojas kā reducētājs un noreducē izbalināmās krāsvielas uz reducētu, bezkrāsainu formu. Sēra dioksīds nesagrauj materiāla struktūru, taču balināšanas efekts ir pārejošs, jo gaisa skābeklis izbalinātās krāsvielas ar laiku nooksidē atpakaļ.

Tā kā sēra dioksīds ir relatīvi viegli sašķidrināms, to pirms freonu izgudrošanas lietoja par aukstumnesēju ledusskapjiem. Sašķidrinātu sēra dioksīdu lieto arī par šķīdinātāju.
Arahau

**Arahau** (IPA: *ara'xau*) ir mākslīgā valoda, kuru 2006. gadā izstrādāja Krievijas rakstnieks Ivans Karasevs. Tā, atšķirībā no vairuma citu mākslīgo valodu, ir veidota uz polisintētiska pamata ar aktīvās tipoloģijas izmantošanu. 

Arahau valodas specifiskā uzbūve un fonētiskais raksturs ļauj vairākas reizes saīsināt runas plūsmu. Katrs patskanis apzīmē lietvārdu, bet konsonanti precizē jēgu un kalpo gramatisku formanšu pārraidei.

Interesanti, ka arahau vārdi un to izveides veidi ir analoģiski ar basku un nahu-dagestāniešu (konkrētāk godoberinu) valodām.

## Atsauces

## Ārējās saites
* Cláudio Rinaldi, Minihistoria del linguas philosophic: De Aristoteles al Toki Pona. Le Almanac de Interlingua, 2011
* Трубникова В., О новом языке арахау, микролитературе и гибели цивилизации // Юга, 14.12.2011
* Textbook of Arahau
* http://www.rbardalzo.narod.ru/2.html
* http://www.omniglot.com/conscripts/arahauvarf.php
* https://web.archive.org/web/20100815075629/http://www.christusrex.org/www1/pater/JPN-arahau.html
* http://www.garshin.ru/linguistics/model/fanlangs.html
The Notorious B.I.G.

**Kristofers Džordžs Lators Volless** (*Christopher George Latore Wallace*; dzimis , miris ), vairāk zināms kā ***Biggie Smalls*** vai ***Big Poppa***, bet nozīmīgākais skatuves vārds — ***The Notorious B.I.G.***, bija amerikāņu reperis.

Bigijs dzimis Bruklinā, Ņujorkā. Viņš uzauga Ņujorkas narkotiku laika sākumā un sāka pārdot narkotikas, kad bija vēl diezgan mazs. Kad Bigijs izdeva savu pirmo albumu "*[[Ready To Die]]*" (1994), viņš kļuva par Austrumkrasta repa ikonu un tādā veidā popularizēja Ņujorkas vārdu hiphopa industrijā laikā, kad tajā galvenokārt dominēja Rietumkrasta mākslinieki. Nākamajā gadā viņš apvienojās ar saviem bērnības draugiem un izveidoja savu protežē grupu "*[[Junior M.A.F.I.A.]]*", kura guva arī panākumus. Kamēr ierakstīja savu otro albumu, Bigijs iesaistījās Austrumkrasta-Rietumkrasta hiphopa karā, kurā bija viena no centrālajām figūrām.

 Losandželosā Bigiju nezināms uzbrucējs nogalināja "*[[drive-by]]*" apšaudes laikā. Viņa dubultdisks "*[[Life After Death]]*" tika izdots 50 dienas pēc viņa nāves un tas ieguva 1. vietu ASV albumu topos, kā arī 2000. gadā dimanta statusu. MTV viņu iekļāva topa *The Greatest MCs of All Time* 3. vietā uzreiz pēc *[[2Pac]]*.

## Diskogrāfija
* Ready To Die *(1994)*
* Life after Death (*1997*)
* Born Again (*1999*)
*  (*2005*)
* Greatest Hits (*2007*)

## Atsauces un piezīmes
Latvijas futbola izlase 1927. gadā

**[[Latvijas futbola izlase]] [[1927]]. gadā** aizvadīja 5 spēles, no kurām uzvarēja 2, bet 3 zaudēja. Šajā gadā Latvijas izlase piedzīvoja lielāko zaudējumu savā vēsturē, ar 0-12 Stokholmā zaudējot Zviedrijai. Spēlē pret Lietuvas izlasi Voldemārs Žins kļuva par pirmo spēlētāju izlases vēsturē, kas vienā spēlē guvis 3 vārtus. 1927. gadā par Latvijas izlases galveno treneri strādāja austrietis Kārlis Kurcs.

## Statistika

## Spēles

30px|Latvija Latvija: Arvīds Jurgens (Ādolfs Greble 79'-85'); Voldemārs Grāvelis, Pēteris Lauks, Harijs Fogelis, Česlavs Stančiks, Voldemārs Roze, Arvīds Bradiņš, Emīls Urbāns, Alberts Šeibelis, Voldemārs Bērziņš, Aleksandrs Ābrams.

----

30px|Latvija Latvija: Arvīds Jurgens; Voldemārs Grāvelis, Harijs Pīkols, Aleksandrs Varakājs, Česlavs Stančiks, Kārlis Tīls, Emīls Urbāns, Arnolds Tauriņš, Alberts Šeibelis, Arkādijs Pavlovs, Alfrēds Brašmanis.

----

30px|Latvija Latvija: Arvīds Jurgens; Voldemārs Grāvelis, Harijs Pīkols, Voldemārs Roze, Rūdolfs Kronlaks, Kārlis Tīls, Emīls Urbāns, Voldemārs Žins, Alberts Šeibelis, Voldemārs Plade, Arvīds Bradiņš.

----

30px|Latvija Latvija: Arvīds Jurgens; Pēteris Lauks, Harijs Pīkols, Rūdolfs Kronlaks, Česlavs Stančiks (Kurts Strazdiņš 30'), Alberts Tarulis, Emīls Urbāns, Alberts Šeibelis, Ludvigs Dudaņecs, Augusts Skiltriters, Roberts Blūmentāls.

----

30px|Latvija Latvija: Arvīds Jurgens; Voldemārs Grāvelis, Harijs Pīkols, Voldemārs Bērziņš, Rūdolfs Kronlaks (Ludvigs Dudaņecs '46), Kārlis Tīls, Roberts Blūmentāls, Voldemārs Žins, Alberts Šeibelis, Voldemārs Plade, Emīls Urbāns.

## Spēlētāji

## Atsauces
Kaligula

**Gajs Jūlijs Cēzars Augusts Germāniks** (), vēsturiskajā tradīcijā palicis ar iesauku **Kaligula** ( — 'zābaciņš'). Dzimis , miris . Bija Romas impērijas trešais imperators, kurš valdīja no 37. gada 16. marta līdz 41. gada 24. janvārim, kad viņu noslepkavoja dažu Romas senatoru un pretoriāņu gvardes centuriona Kasija Hereja (*Cassius Chaerea*) sarīkotā atentātā.

## Dzīvesgājums
Kaligula bija slavena romiešu karavadoņa un Tiberija audžudēla Germānika un Agripinas Vecākās dēls. Pēc Germānika nāves Antiohijā 19. gadā, māte Agripina atgriezās Romā un bija opozīcijā Tiberijam. Kaut arī Agripina ar citiem bērniem tika izsūtīta, Kaligula tika iecelts par imperatora Tiberija pēcteci.

Tradicionāli tiek uzskatīts, ka Kaligulas valdīšanas pirmie divi gadi pagāja mierīgi, tomēr pēc tam viņš sevi parādījis kā nežēlīgs tirāns. Savas valdīšanas laikā aktīvi pievērsies celtniecībai un uzcēlis divus jaunus Romas akveduktus, kā arī greznas rezidences sev pašam. Ārpolitikā iekļāva Mauretāniju Romas impērijas sastāvā kā provinci. Kaligula bija pirmais imperators, kurš tika nogalināts sazvērestībā.

## Primārie vēstures avoti
* Dions Kasijs (*Cassius Dio*) — Romas vēsture, 59. grāmata.
* Josefs Flāvijs (*Flavius Josephus*) — Ebreju senatne, XVIII—XIX grāmatas.
* Svetonijs (*Suetonius*) — 12 Cēzaru dzīves apraksti, Kaligulas dzīve.
* Tacits (*Tacitus*) — Annāles, 12 grāmata.
* Seneka Jaunākais (*Lucius Annaeus Seneca*).
* Filons no Aleksandrijas (*Φίλων ὁ Ἀλεξανδρεύς*).

## Ārējās saites
Kalcija hidrīds

**Kalcija hidrīds** (CaH2) ir kalcija un ūdeņraža binārais savienojums, kas pieder pie jonu hidrīdiem. Tīrs kalcija hidrīds ir balti ortorombiski kristāli (kristalizējas līdzīgi PbCl<sub>2</sub>). Parasti kalcija hidrīds ir pelēcīgs, jo kāri reaģē ar gaisa mitrumu. Kalcija hidrīds nešķīst nekādos organiskos šķīdinātājos.

## Ķīmiskās īpašības
Kalcija hidrīds aktīvi reaģē ar ūdeni:

::CaH2 + 2H2O → Ca(OH)2 + 2H2

## Izmantošana
Kalcija hidrīdu lieto vielu (šķīdinātāju) žāvēšanai, jo viens no reakcijas produktiem ir gāze, bet kalcija hidroksīdu var viegli atdalīt destilējot, filtrējot vai dekantējot. 

## Atsauces
Kurši (dziesma)

**"Kurši"** ir grupas *[[Skyforger]]* 5. dziesma no 1998. gadā izdotā albuma "Kauja pie Saules".

2007. gadā sadarbībā ar "Vides Filmu studiju" dziesmai tika uzņemts pirmais grupas videoklips, kura režisors ir Dainis Kļava, bet operators — Valdis Celmiņš.

## Atsauces

## Ārējās saites
* ''Skyforger'' „Kurši” videoklips
Samoāņu valoda

**Samoāņu valoda** (*Gagana Sāmoa*) ir austronēziešu saimes valoda, Samoa un ASV Samoa valsts valoda. Tā ir cieši saistīta ar citām polinēziešu valodām, piemēram, tongiešu un havajiešu.

Apmēram puse no 370 tūkstošiem samoāņu valodas pratēju dzīvo Samoa salās. Jaunzēlandē samoāņi ir trešā lielākā etniskā grupa aiz eiropiešiem un maoriem, un pēc 2001. gada datiem samoāņu valodu prata 81 tūkstoši cilvēku. Ievērojamas samoāņu diasporas mīt arī Austrālijā (22 tūkstoši) un ASV.

Samoāņu valodā pastāv formālā (augstā) un neformālā (zemā) valoda. Formālā valoda tiek lietota ceremonijās, savukārt neformālā – ikdienas sarunās. Formālajā valodā bieži tiek izmantoti cieņas vārdi un sinonīmi, kas parāda cieņu pret klausītāju. Savukārt neformālā valodā tiek lietoti vienkāršāki un tiešāki vārdi.

## Vēsture
Samoāņu valoda attīstījās tūkstošiem gadu gaitā, kad Samoa salas tika apdzīvotas aptuveni 1000. gadā p.m.ē. Valoda veidojās, attīstoties sabiedrībai un kontaktējoties ar kaimiņvalstīm, īpaši Tongu un Fidži. Tā saglabāja savu unikālo gramatisko struktūru un bagāto mutvārdu tradīciju, kas ietver mitoloģiju, teikas, dziesmas un runas mākslu (oratoriju).

19. gadsimtā Samoa nonāca ciešā kontaktā ar Eiropas misionāriem, īpaši no Londonas Misionāru biedrības. Viņi strādāja pie samoāņu valodas standartizācijas un izveidoja pirmo rakstības sistēmu, balstītu uz latīņu alfabētu. Pirmā grāmata samoāņu valodā bija Bībele, ko pārtulkoja 1855. gadā. Kristietība ievērojami ietekmēja valodu, ieviešot jaunus vārdus un izplatot rakstisko formu.

Koloniālajā periodā samoāņu valoda saglabāja savu nozīmi, neskatoties uz Vācijas, Jaunzēlandes un ASV pārvaldi. Lai gan angļu valodai bija pieaugoša loma administrācijā un izglītībā, samoāņu valoda palika galvenā saziņas valoda ģimenēs un sabiedrībā.

Neskatoties uz globalizāciju un angļu valodas ietekmi, samoāņu valoda joprojām ir svarīga nacionālās identitātes sastāvdaļa, un tiek veiktas iniciatīvas tās saglabāšanai un attīstībai nākamajām paaudzēm.

## Rakstība

Samoāņu alfabēts sastāv no 15 burtiem, kuriem svešvārdos papildus tiek lietoti 3 burti (*H*, *K*, *R*):

## Ārējās saites

* ''Ethnologue'' par samoāņu valodu
* Samoāņu-angļu vārdnīca
* Samoāņu-angļu un angļu-samoāņu vārdnīcas
* ''Omniglot.com'' par samoāņu valodu
Ēho

**Ēho** (grieķu: *Ἠχώ*) sengrieķu mitoloģijā ir nimfa, ar kuras vārdu saistās atbalss izcelšanās. Hēras nosodīta par pļāpību, Ēho spēja izrunāt tikai vārdu beigas, nezinot to sākumu. Zināms arī, ka Ēho izkususi mīlā pret Narcisu (kurš bija iemīlējies pats sevī), bet saglabājusi balsi.

## Ārējās saites
Kurši (nozīmju atdalīšana)

**Kurši** var būt:
* Kurši — baltu tauta;
* Kurši — 2015. gada populārzinātniskā dokumentālā filma;
* Kurši — apdzīvota vieta Ģibuļu pagastā;
* Kurši — apdzīvota vieta Novadnieku pagastā;
* Kurši — folkmetāla grupas *[[Skyforger]]* dziesma.
Birztalas gundega

**Birztalas gundega** (*Ranunculus nemorosus*) ir daudzgadīgs Gundegu dzimtas lakstaugs.

## Raksturojums
Augums vidējs 20 — 70 cm. Stumbrs stāvs, augšdaļā matots, zarojas. Lapas trīsstaraini vai piecstaraini šķeltas, ar ieapaļu sirdsveida formu. Lapas plātnes un kātiņi matoti. Ziedi zeltaini dzelteni, lielums 2 — 3 cm. Kauslapas un ziedgultne klāta ar matiņiem. Zied jūnijā, jūlijā. Augļi — riekstiņi kopauglī. Riekstiņi kaili ar garu ieritinātu knābīti.

## Izplatība
Suga sastopama Eiropas vidienē. 
Latvijā sastopams ļoti reti. Aug mežmalās, sausieņu pļavās un upju krastu nogāzēs.

## Izmantošana
Augs ir aizsargājams. Ietilpst Latvijas Sarkanās grāmatas 1. kategorijā.

## Ārējās saites
Dzejoļa analīze

**Dzejoļa analīze** ir filoloģijas disciplīna, kas paredz daudzveidīgu dotā teksta analīzi. Dzejoļa analīze var būt dažādu formu: zinātniskā vai brīvā stila (eseja). Dzejas analīzes pamatuzdevums ir atklāt, kā teksts ir veidots, no kā tas sastāv, kā tas rada katarsi, tā vēsturi un vietu tajā.

## Dzejas analīzes mērķi
Dzejas analīzei var būt dažādi mērķi. Piemēram, skolotājs pielieto dzejoļa analīzi, lai skolēni labāk apzinātos, kā dzejolis sasniedz savus mērķus, dzejnieks analizē dzeju, lai pilnveidotu pats savas prasmes, savukārt lasītājs — lai atklātu visu, ko dzejolis piedāvā un tādējādi gūtu lielāku izpratni par dzejoli.

**Dzejoļa analīze** ir:

* dzejoļa motīva nosaukšana un raksturošana.
* dzejoļa liriskā Es pārdzīvojumu raksturošana.
* dzejoļa kompozīciju, panta formu un pantmēra raksturošana.
* dzejoļa tēlu raksturošana.
* dzejolī izmantoto mākslinieciskās izteiksmes līdzekļu raksturošana.
* dzejolī paustā pārdzīvojuma aktualitātes raksturošana.
* dzejoļa audiālā zīmējuma noteikšana.
* dzejoļa nozīme kultūrvēsturiskā laikmeta konteksta.

## Ārējās saites
* Mairas Asares dzejoļu strukturālā analīze
Britnija Spīrsa

**Britnija Džīna Spīrsa** (; dzimusi  Makombā, Misisipi štatā, ASV) ir amerikāņu dziedātāja, dziesmu tekstu autore, dziesmu producente, dejotāja un aktrise. Viņa visā pasaulē ir oficiāli pārdevusi vairāk kā 152 miljonus savu ierakstu kopijas (neoficiāli šis skaitlis pārsniedz 300 miljonus ASV dolāru). Pēc Amerikas ierakstu industrijas asociācijas (RIAA) datiem Britnija Spīrsa ir ceturtā visvairāk ierakstus pārdevusī sieviešu kārtas dziedātāja ASV vēsturē ar oficiāli pārdotiem 68 miljoniem albumu un 84 miljoniem dziesmu kopiju.

Britnija Spīrsa laika posmā no 2011. gada maijam līdz 2012. gada maijam pēc žurnāla "Forbes" datiem ieņem pirmo vietu visvairāk pelnošo popmūzikas mākslinieču sarakstā ar nopelnītiem 59 000 000 ASV dolāru ASV.

## Diskogrāfija
### Studijas albumi
* *[[...Baby One More Time]]* (1999)
* *[[Oops!... I Did It Again]]* (2000)
* *[[Britney]]* (2001)
* *[[In the Zone]]* (2003)
* *[[Blackout]]* (2007)
* *[[Circus]]* (2008)
* *[[Femme Fatale]]* (2011)
* *[[Britney Jean]]* (2013)
* *[[Glory]]* (2016)

### Labāko dziesmu izlases
* 2004: *Greatest Hits: My Prerogative*
* 2005: *B in the Mix: The Remixes*
* 2011: *B in the Mix 2: The Remixes*

## Koncertturnejas
* 1999-2000: ...Baby One More Time Tour
* 2000-2001: Oops!... I Did It Again World Tour
* 2001-2002: Dream Within a Dream Tour
* 2004: The Onyx Hotel Tour
* 2007: The M+M's Tour
* 2009: The Circus Starring Britney Spears
* 2011: Femme Fatale Tour
* 2013-2016: 

## Singli
### 1990. gadi

### 2000. gadi

### 2010. gadi

### Citi singli

## Filmogrāfija

## Atsauces

## Ārējās saites
* Oficiālā mājaslapa
Žans Marī Balestrs

**Žans Marī Balestrs** (;  — ) bija FIA prezidents no 1986. līdz 1993. gadam un FISA prezidents no 1979. līdz 1991. gadam. Abos šajos amatos viņa pēctecis bija Makss Moslijs. Kad Balestrs bija zaudējis savu FISA prezidenta amatu Moslijam, tuvojās FIA prezidenta vēlēšanas, kur tika prognozēta uzvara Moslijam, tāpēc Balestrs atkāpās. Vēlāk abi amati tika apvienoti.

Balestrs tika iesaistīts "FISA-FOCA karā". Tas norisinājās no 1980. līdz 1982. gadam. Kopā ar savu oponentu, FOCA vadītāju Bērniju Eklstonu, abi parakstīja pirmo Konkordes Līgumu 1981. gadā. Kompromisu palīdzēja atrast Enco Ferrāri. Tas noteica, ka FOCA piederēja komerciālās tiesības uz F1, bet FISA noteica sporta un tehniskās regulācijas. Balestrs saglabāja FFSA prezidenta amatu līdz 1996. gada nogalei.

## Ārējās saites
Frailty

***Frailty*** var būt:
* *[[Frailty (rokgrupa)|Frailty]]* — Latvijas dūmmetāla grupa;
* "Vājums" (*Frailty*) — 2001. gada ASV un Kanādas psiholoģiska šausmu filma.
Antonīns Dvoržāks

**Antonīns Dvoržāks** (; dzimis , miris ) bija čehu komponists, romantisma pārstāvis.

Bedržiha Smetanas iesākto tradīciju turpinātājs, arī dažu žanru pamatlicējs — simfonija un instrumentālie koncerti. Daiļrade balstīta uz čehu tautas mūzikas iezīmēm gan melodijas, gan ritmikas ziņā (skočna, polka, furiante, sousedska). Savā darbā pievērsies dabas tēlojumam un čehu tautas vēsturei. Viņa mūzikas valoda ir ļoti saprotama, tieša. Uzskatāms par klasisko tradīciju turpinātāju. Viņa draugi bija Johanness Brāmss, Edvards Grīgs, Pēteris Čaikovskis.

## Dzīvesgājums
Dzimis 1841. gadā nelielā čehu ciematā Nelagozevesā netālu no Prāgas, kur viņa tēvam piederēja krogs. Turpat pie kāda vijolnieka viņš iemācījās spēlēt vijoli, mācījās spēlēt klavieres, altu un ērģeles Zlonices pilsētā, vēlāk iestājās Prāgas ērģeļu skolā (tur orķestri vadīja Smetana). Spēlēja Prāgas baznīcās un altu orķestrī, radīja savus pirmos simfoniskos skaņdarbus un kameransambļus, 1870. gados arī operas, pirmā no tām bija "Alfrēds". Vokāli instrumentālo skaņdarbu vidū izceļas "Stabat mater", kas saistīts ar trīs Dvoržāka bērnu zaudējumu. 

Plaukuma periodā 1880. gados Dvoržāks sacerēja četras simfonijas, pie kam savu 4. simfoniju nosauca par Pirmo (tādēļ izveidojās dubultnumerācija). Turpināja darbu operas žanrā ("Viltīgais zemnieks", "Jakobīnis", "Husītu" uvertīra), koncerts vijolei ar orķestri, "Slāvu dejas".
Šajā laikā Dvoržāks sāka nodarboties ar orķestra diriģēšanu un bieži ceļoja. Viņam piedāvāja strādāt par Ņujorkas konservatorijas direktoru (1892-1895), viņa mūzikā ienāca jaunas vēsmas (indiāņu, nēģeru spiričuels) — Devītā simfonija "No Jaunās pasaules".

1890. gados viņš uzrakstīja vēl dažas operas, pēdējā ir "Nāra" (1900). Strādāja arī Prāgas konservatorijā par pedagogu, bija nākamās čehu komponistu paaudzes (Jozefs Suks, Oskars Nedbals un citi) skolotājs.

## Ārējās saites
* 
* Antonīna Dvoržāka profils ''AllMusic'' 
* Antonīna Dvoržāka notis ''IMSLP''
Kārlsbādes alu nacionālais parks

**Kārlsbādes alu nacionālais parks** ir nacionālais parks, kurš atrodas Amerikas Savienotajās Valstīs, Ņūmeksikas štata dienvidaustrumos Gvadelupas kalnos. Apmeklētāji var doties pārgājienā nokļūstot alās caur tās dabisko ieeju vai arī var izmantot liftu, lai nokļūtu tieši centrā sabiedrībai pieejamajai daļai.

Aptuveni divas trešdaļas no parka teritorijas ir tuksnešains apvidus, kas nodrošina dabas saglabāšanu.

Visvairāk apmeklētāji parasti ierodas karā kritušo piemiņas dienā un 4. jūlijā, kas ir ASV Neatkarības diena. Parkā var nokļūt pa šoseju 62/180 aptuveni  uz dienvidrietumiem no Kārlsbādes pilsētas. Parks ir iesaistījies arī Jauno reindžeru programmā (*Junior Ranger Program*).

## Sikspārņi
Parka teritorijā dzīvo aptuveni 16 sikspārņu sugas, no kuriem visvairāk it kā esot *[[Tadarida brasiliensis]]* sugas pārstāvji. Tiek uzskatīts, ka to skaits šajā teritorijā ir ap astoņiem miljoniem, lai gan precīzs skaits nav zināms. Vairāki pētnieki sauc stipri atšķirīgus skaitļus. Toties pētnieku komanda no Bostonas universitātes apgalvo, ka šeit nekad nav bijuši šīs sugas pārstāvji.

## Atsauces

## Ārējās saites
Polaņicazdroja

**Polaņicazdroja** (, vēsturiski arī **Bādaltheide** ()) ir pilsēta Polijas dienvidrietumos, Lejassilēzijas vojevodistē uz rietumiem no Klodzko.

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Kopš XIX gadsimta otrās puses — populārs kūrorts. Kopš 1963. gada šeit notiek šahista Akibas Rubinšteina memoriālais šaha turnīrs.

## Ārējās saites
* www.polanicazdroj.pl
Tvardogura

**Tvardogura** (, vēsturiski arī Festenberga ()) - pilsēta Polijas dienvidrietumos, Lejassilēzijas vojevodistē uz ziemeļiem no Olesņicas Tšebņiku kalnos (*Wzgórza Trzebnickie*).

Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Vācu fiziķa Hāgena Kleinerta (*Hagen Kleinert*, 1941 - ) dzimtā pilsēta.
Sobutka

**Sobutka** (, vēsturiski arī **Cobtene pie Berges** ()) ir pilsēta Polijas dienvidrietumos, Lejassilēzijas vojevodistē uz dienvidrietumiem no Vroclavas Slenžas kalna (*Ślęża*) piekājē. Kalns, kas ir sens kulta centrs un no kura nosaukuma, iespējams, cēlies Silēzijas nosaukums, tagad ir dabas parks ar daudziem tūrisma maršrutiem.

Pilsēta radusies kā augustīniešu klosteris. Senatnē šeit atradās sudraba atradnes. Līdz 1945. gadam tā ietilpa Vācijā, līdz, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

## Atsauces
Vroclavas apriņķis

**Vroclavas apriņķis** () ir apriņķis Polijas Lejassilēzijas vojevodistē. Robežojas ar Lejassilēzijas vojevodistes Tšebņicas, Olesņicas, Olavas, Stšelinas, Dzeržoņovas, Svidņicas un Srodas apriņķiem, kā arī Vroclavas pilsētu.
Sardīnijas gundega

**Sardīnijas gundega** (*Ranunculus sardous*) ir viengadīgs gundegu dzimtas lakstaugs.

## Raksturojums
Augums neliels 10 — 30 cm. Augam ir resnas bārkšsaknes. Viss augs klāts ar matiņiem. Stumbrs stāvs vai pacils, var zaroties. Lapas ir trīsstaraini dalītas. Ziedi dzelteni. Kauslapas atliekušās. Zied no maija beigām līdz jūlijam. Augļi — riekstiņi kopauglī. Riekstiņi ar īsu, gandrīz taisnu knābīti.

## Izplatība
Suga sastopama Rietumeiropā un Ziemeļāfrikā. 
Latvijā ir sastopams ļoti reti. Aug tīrumos, nezālienēs, pie dzelzceļiem.

## Izmantošana
Svaigas auga daļas ir indīgas. 

## Ārējās saites
Ļaunā gundega

**Ļaunā gundega** (*Ranunculus sceleratus*) ir viengadīgs vai divgadīgs, 10—60 cm augsts gundegu dzimtas lakstaugs. Būdamas svaigas, indīgas visas auga daļas; inde izzūd pēc karsēšanas vai žāvēšanas. 

## Apraksts
200px|left|Ļaunā gundega 
Auga izskats var būt visai dažāds un variē atkarībā no augšanas vietas. Stublājs stāvs, masīvs, dobs, zarains, parasti kails. 

Lapu garums 2—4 cm, platums līdz 5 cm. Tās staraini šķeltas vai dalītas, mazliet sukulentas, plūksnu forma variē no lineāras līdz olveidīgai. Plūksnas mala zobaina vai gluda. Ūdenī augošiem eksemplāriem piezemes lapas garos kātos, plātne sekli daivaina vai šķelta, guloša uz ūdens virsmas.  

Ziedi zaru galos, bāli dzelteni, to garums 0,5 cm. Kauslapas atliekušās. Sugai raksturīgs cilindrisks kopauglis, iegarens (līdz 1 cm) riekstiņu kopauglis ar daudziem (parasti 60—100) sīkiem riekstiņiem ar īsu knābīti. Zied no jūnija līdz septembrim.

## Izplatība
Plaši izplatīts  Eiropā, ieskaitot Britu salas, Ziemeļamerikā, Ziemeļāfrikā no Ēģiptes līdz Marokai, Āzijā no Turcijas un Sīrijas caur Vidusāziju, Kaukāzu, Krieviju līdz Ķīnai un Japānai. Arī Indijas ziemeļos, Nepālā. Austrālijā salas dienvidos un austrumos.

Latvijā diezgan bieži visā teritorijā. 

## Biotopi
Atsevišķi eksemplāri un nelielas grupas mitros pļavu pazeminājumos, dīķos, vecupēs un slapjās nezālienēs, klinšainās lāmās, ap govju kūtīm un kūtsmēsliem. Raksturīga arī pārmitrās jūras piekrastēs.

## Pasugas
Plašajā areālā un dažādajos biotopos sadalās vairākās pasugās un varietātēs.
* *Ranunculus sceleratus sceleratus* pasuga
* *Ranunculus sceleratus typicus* pasuga
* *Ranunculus sceleratus eremogenes* varietāte
* *Ranunculus sceleratus longissimus* varietāte
* *Ranunculus sceleratus multifidus* varietāte
* *Ranunculus sceleratus sceleratus* varietāte

## Izmantošana
Svaigas auga daļas ir indīgas. Apēdot var izraisīt zarnu iekaisumu. Kodīgā sula uz ādas var radīt čulgas. Izmanto homeopātijā.

## Atsauces
Turaidas evaņģēliski luteriskā baznīca

thumb|250px|Turaidas baznīca
**Turaidas baznīca** ir luterāņu baznīca Turaidā, Siguldā. Tā atrodas Baznīckalnā, kas ir sena kapsētas vieta, kur kristītos lībiešus un draudzes locekļus apglabāja no 13. gadsimta līdz pat 1772. gadam, kad Krievijas ķeizariene Katrīna II aizliedza apbedīt mirušos baznīcas tuvumā.

## Vēsture
Vecākās rakstītās ziņas par baznīcu Turaidā ir atrodamas 1582. gada revīzijas aktā, kurā minēts, ka Turaidas pils priekšā atrodas baznīca. Iespējams, ka Livonijas kara laikā tā tikusi nodedzināta un 1619. gadā uzcelta jauna koka baznīca. 1739. gada vizitācijā norādīts, ka baznīca esot veca, tādēļ nepieciešama jauna baznīca.

thumb|250px|Iekštelpas
Tagadējā Turaidas koka baznīca celta 1750. gadā. Tā ir viena no senākajām lauku amatnieku celtajām baznīcām Latvijā. Barokālais zvanu tornītis uzcelts 1808. gadā. Līdz tam zvans bijis iekārts baļķos baznīcas ārpusē. Baznīcas interjers šobrīd ir saglabāts tāds, kāds tas bija 18. gadsimtā. Baznīcas altāris izgatavots 18. gadsimta vidū, tāpat arī kungu soli un mazie soliņi, kuros, pēc baroka parauga veidotajos rotājumos, izpaužas tautas ornamentācijas tradīcijas. Altārglezna "Golgāta" ir nezināma 17. gadsimta mākslinieka darbs. Baznīcas interjeru 1926. gadā papildināja jauna altārglezna „Jēzus Ģetzemanes dārzā”, kuru vairāku līdzīgu altārgleznu-kopiju autors mākslinieks Jānis (K.I.) Šēnbergs darinājis 1920. gados pēc mākslinieka H. Hofmaņa Ņujorkā esošā Riversaidas oriģināla.

Kopš 17. gadsimta Turaidas baznīca bija apvienotās Lēdurgas-Turaidas draudzes filiālbaznīca, kurā mācītājs ieradās tikai katrā trešajā svētdienā. Šobrīd dievkalpojumi notiek divas reizes mēnesī un svētkos.

## Atsauces

## Ārējās saites
* Baznīca Turaidas muzeja mājaslapā
* Turaidas baznīcas draudze
* Turaidas baznīca - Lodveida panorama
Ī Sojona

**Ī Sojona** (이소연, *Yi So-yeon*, revidētajā romanizācijā: *I Soyeon*, Makkjūna-Reishauera: *I So-yŏn*; dzimusi ) ir pirmā Dienvidkorejas kosmonaute.

left|thumb|150px|Ī Sojona preses konferences laikā
Ī bija viena no diviem kandidātiem, kas tika izvēlēti  pirmajam Korejas kosmonauta lidojumam kosmosā. Otrs kandidāts bija Ko Sans. Vienam no viņiem ar krievu kosmosa kuģi Sojuz 2008. gada aprīlī 13. viesekspedīcijas sastāvā bija paredzēts doties uz Starptautisko kosmosa staciju.

2007. gada sākumā abi pretendenti devās uz Krieviju, lai gatavotos kosmiskajam lidojumam.  par galveno kandidātu lidojumam tika nosaukts Ko Sans, bet Ī Sojona palika par viņa dublieri.

 Sojona tika pārcelta treniņiem ar primāro apkalpi, un  tika paziņots, ka Ko Sans ir nomainīts pret Ī Sojonu. Tas notika pēc tam, kad Krievijas Federālā kosmiskā aģentūra lūdza nomainīt Ko sakarā ar viņa neatļautām darbībām kosmonautu sagatavošanas centrā. 

[thumb|left|280px|Ī Sojona kopā ar [Pegija Vitsone|Pegiju Vitsoni un Juriju Maļenčenko Starptautiskajā kosmosa stacijā]]
 startēja nesējraķete Sojuz-FG ar kosmosa kuģi Sojuz TMA-12, kurā bez Ī atradās arī krievu kosmonauti Sergejs Volkovs un Oļegs Konoņenko. 10. aprīlī kuģis saslēdzās ar SKS. Pēc ierašanās stacijā Sojona izjuta lielas galvassāpes, un reibonis bija divas dienas. Ik pēc desmit minūtēm viņa vēma.
Uz zemi Ī Sojona atgriezās  kuģī Sojuz TMA-11 kopā ar Juriju Maļenčenko un Pegiju Vitsoni. Nolaišanās notika neplānotā ballistiskā trajektorijā, kuras laikā apkalpe piedzīvoja desmitkārtīgu pārslodzi.

Pēc atgriešanās Korejā Ī Sojona sūdzejās par sāpēm mugurā, un tika hospitalizēta. Tas tiek skaidrots ar to, ka kosmiskā lidojuma laikā viņas augums pagarinājas par 3 cm.

Pēc kosmiskā lidojuma viņa oficiāli skaitās Korejas Aerokosmisko pētījumu institūta vecākā pētniece, lai gan faktiski viņa nekādus pētījumus neveic. Viņa ceļo va Dienvidkoreju, uzstājoties ar lekcijām bērniem un plašākai publikai, piedalās radioraidījumos.

## Atsauces
Tokelau

**Tokelau** ir Jaunzēlandes teritorija Klusā okeāna dienvidu daļā, kas aizņem trīs no četriem Tokelau salu atoliem: Atafu, Fakaofo un Nukunonu. Salu kopējā platība ir 10 kvadrātkilometri un tajās dzīvo ap 1400 iedzīvotāju. Tokelau atrodas uz ziemeļiem no Kiribati, uz austrumiem no Kuka Salām, uz dienvidiem no Samoa un uz rietumiem no Tuvalu.

Līdz 1976. gadam Tokelau oficiālais nosaukums bija Tokelau salas. Tokelau teritorija bieži ir gribējusi atdalīties no Jaunzēlandes, bet iedzīvotāju atbalsta trūkuma dēļ tas nav izdevies.

2012. gadā Tokelau kļuva par pirmo teritoriju pasaulē, kuras elektrības patēriņu pilnībā nodrošina saules enerģija.

## Atsauces

## Ārējās saites
Ploteris

thumb|Ploteris Z64
**Ploteris** () ir īpašs printeris, kas paredzēts datu izvadei no datora attēlu veidā. Attēls tiek veidots no līniju fragmentiem, zīmējot tos uz papīra vai nu ar tinti, vai ar elektrostatisku lādiņu un tonera palīdzību. Ploterus parasti izmanto datorizētas projektēšanas sistēmās un prezentēšanas grafiku sagatavošanai.

Ja zīmuļa vai flomāstera vietā ieliek nazi, tad ploteris kļūst par ierīci, ar kuru griež plānu materiālu pa kontūru.

## Atsauces

## Ārējās saites